Nr. ................ / .........................

Referitor dosar: 18571/7443/17.10.2023

**DECIZIA ETAPEI DE INCADRARE**

**Nr. SB XX din XX.XX.2024**

Ca urmare a solicitării de emitere a acordului de mediu adresate de **COMUNA RÂU SADULUI** din județul **Sibiu**, comuna **Râu Sadului**, str. **Principală**, nr. **247**, înregistrată la **Agenţia pentru Protecţia Mediului Sibiu** cu nr. **18571/17.10.2023** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 22.05.2024 și a completărilor ulterioare, că proiectul **“Extindere sistem de alimentare apă potabilă și înființare sistem de canalizare menajeră în localitatea Râu Sadului, comuna Râu Sadului, jud. Sibiu”**, propus a fi amplasat în județul **Sibiu**, oraș **Cisnădie** și comuna **Râu Sadului,** satul **Râu Sadului**, **intravilan și extravilan**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, pct. 10, lit. b, pct. 13, lit. a; proiectul propus intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, amplasamentul acestuia fiind situat în siturile NATURA 2000 ROSPA0043 Frumoasa și ROSAC0085 Frumoasa; proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Amplasamentul proiectului propus se află în intravilan și extravilan oraș Cisnădie și comuna Râu Sadului, satul Râu Sadului, județul Sibiu.

Lucrările propuse prin proiect constau în:

* Extindere sistem de alimentare cu apă potabilă
* Înființare sistem de canalizare menajeră.

In ceea ce privește amplasamentul care face obiectul prezentei investiții, putem identifica următoarele deficiențe în comuna Râu Sadului:

*Infrastructura existentă de alimentare cu apă -* în prezent, localitatea Rau Sadului este alimentată în proporție de 90%, cu apă brută livrată către populație în aceleași condiții în care este extrasă din surse, din captări improvizate in toate cătunele care constituie localitatea, restul de 10% este alimentată din stația de tratare realizată în cadrul investiției derulate începând cu anul 2012 ce a avut ca obiect captarea apei brute din pârâul Manc, tratarea și înmagazinarea acesteia în vederea distribuției către locuitorii localității.

*Infrastructura existenta de canalizare menajera -* în ceea ce privește canalizarea apelor uzate menajere, localitatea nu dispune în prezent de rețea de canalizare sau stație de epurare a apelor uzate.

**Descrirea lucrărilor propuse în cadrul proiectului:**

**EXTINDEREA SISTEMULUI DE ALIMENTARE CU APĂ POTABILĂ**

Se propune extinderea sistemului de alimentare cu apă prin realizarea următoarelor obiecte de investiţie:

1. Modernizare captare actuală;
2. Modernizare stație de tratare existentă;
3. Extindere capacitate de înmagazinare – rezervor 150 mc;
4. Extindere rețea de distribuție apă;
5. Staţie de pompare apa potabilă (SPA);
6. Branşamente individuale.

***OBIECTUL 1 – MODERNIZARE CAPTARE EXISTENTĂ***

Pentru modernizarea captării existente sunt necesare lucrări de amenajare a zonei de liniștire din amonte prin realizarea unor piloni din beton armat cu scopul de a reține aluviunile și materialul lemnos adus de apă la cantități însemnate de precipitații. Pilonii vor avea secțiune pătrată cu dimensiunea în plan de 40x40cm, dispuși pe 3 rânduri și intercalați în fața zonei de acumulare, create amonte de pragul de captare al prizei de apă. Amonte de zona pilonilor se va realiza o zonă de anrocamente pentru reținerea materialului dislocat de apă (bolovani, pietriș) la precipitații însemnate cantitativ și transportat spre zona de captare. Tot pentru perioadele cu precipitații însemnate cantitativ se prevede realizarea unui canal de fugă la ape mari cu scopul evitării trecerii în totalitate prin priza de apă a debitului format.

Principalele caracteristici ale canalului propus sunt:

* lungimea totală a canalului de descărcare ape mari este L= 38 m;
* material: baza canalului este alcătuit din elemente prefabricate din beton cu secțiunea trapezoidală bxBxH - 40x80x20 cm, iar pereul va fi zidit cu piatră de râu;
* secțiunea canalului: trapezoidală;
* secțiunea de curgere minimă proiectată: bxBxH - 40x150x120 cm, sub o pantă de min. 3%.

Priza de apă existentă va fi dotată cu un grătar de tip Coandă, capabil sa capteze un debit constant de 20 l/s. Grătarul cu efect Coandă poate elimina nămol și resturi mai mari de 1 mm, permițând astfel o întreținere ușoară a camerei de încărcare și reducerea perioadelor de spălare a acesteia.

***OBIECTUL 2 – MODERNIZARE STAȚIE DE TRATARE EXISTENTĂ – BAZIN DE COAGULARE/ FLOCULARE/DECANTARE***

Se prevede realizarea unui bazin de coagulare/floculare/decantare cu rolul de reducere a turbidității în perioadele cu precipitații însemnate cantitativ, prin adăugarea de coagulant si polielectrolit și realizarea timpului de floculare corect.

Bazinul de coagulare/floculare/decantare este o construcție monolit din beton armat, compus din cameră de admisie, zonă de coagulare în care este injectat sulfat de aluminiu şi polielectrolit, canale floculatoare prevăzute cu şicane, decantor lamelar şi cameră de încărcare finală. Construcția monolit se va executa din beton clasa C20/25 și armătură PC52, avand o acoperire nominală cu beton de 4cm. Clasa betonului de pantă va fi C8/10.

Traseul apei brute în interiorul bazinului de coagulare-floculare-decantare va fi următorul:

* apa brută din zona de captare intră în camera de admisie a bazinului de coagulare-floculare-decantare, fiind transportată prin zona canalelor de floculare cu șicane după injecția de coagulant și floculant;
* din zona canalelor floculatoare, apa trece peste deversorul reglabil distribuție uniformă apă floculată spre zona de decantor lamelar;
* din decantorul lamelar apa este transportată spre camera de încărcare de unde prin intermediul unui grup de pompare propus intră în stația de tratare existentă.

În interiorul stației de tratare existente nu se intervine asupra procesului de tratare existent, bazinul de coagulare-floculare-decantare propus va îmbunătăți calitatea apei prin reducere turbidității acesteia la intrarea în stația de tratare actuală.

***OBIECTUL 3 – EXTINDERE CAPACITATE DE ÎNMAGAZINARE-REZERVOR 150 MC***

Se propune creșterea capacității de înmagazinare apă potabilă prin montarea unui rezervor metalic suprateran în imediata apropiere a rezervorului existent și realizarea legăturilor de funcționalitate la sistemul de tratare și înmagazinare existent. Pentru alimentarea rezervorului propus, incendiu și plecarea spre localitate se va folosi conductă de polietilenă de înaltă densitate PEID Dn110, L=35 m. Rezervor metalic va fi realizat pe fundație din beton armat, va fi izolat termic și va avea un volum de V = 150 mc. Se va monta în amplasamentul Gospodăriei de apă existente.

Rezervorul va fi prevăzut cu membrană hidroizolantă, la interior. Diametrul rezervorului va fi D = 7,02 m iar înălțimea de H = 4,85 m. Rolul rezervorului de înmagazinare și compensare este de a stoca apa preluată din aducțiune și de a asigura compensările de consum din localitate. Un alt rol important al rezervorului este acela de a asigura rezerva intangibilă de incendiu. Pentru conexiuni s-au stabilit următoarele intrări și ieșiri: alimentare rezervor prevăzuta cu vană cu plutitor – DN 100, ieșire conductă alimentare rețea de distribuție DN 100, ieșire de incendiu DN 100, conductă de prea-plin DN 150 și conductă de golire DN 80.

***OBIECTUL 4 – EXTINDERE REȚEA DE DISTRIBUȚIE***

Se propune extinderea sistemului de alimentare cu apă prin realizarea unei rețele de distribuţie unitare şi a branşamentelor individuale pentru toţi consumatorii localitaţii Râu Sadului.

Se propune extinderea sistemului de alimentare cu apă prin realizarea reţelei de distribuţie a apei pentru toate zonele localității care în prezent nu beneficiază de apă potabilă, cu o lungime totală de **15395 m**. Reţeaua de distribuție va porni de la căminul de legatură cu reţeaua de transport proiectată in cadrul investiţiei din anul 2012, cămin prevăzut cu vane de manevră, și se va executa pe toată lungimea tramei stradale din localitate, astfel încât să poată deservi toți consumatorii.

Reţeaua de distribuţie va fi realizată din PEID Dn 110 mm şi PEID Dn 63 mm, PN10 ce va fi pozată în săpătură deschisă, pe un strat de nisip cu grosimea de 10 cm, la minim adâncimea de 90 cm între generatoarea superioară si nivelul terenului (adâncimea de îngheț).

Pentru manevrarea sectoarelor de rețea de distribuție, se vor prevedea **58** cămine de vane de manevră. Căminele de vane vor fi de două tipuri: de tip rectangular (26 buc), cu dimensiuni Lxlxhi = 2m x 1,5m x 1,7m, și de tip circular (32 buc) DN1000, cu hi = 1,5m. Căminele vor fi prevăzute cu capace de tip carosabil, de tip D400.

Pe toată lungimea rețelei de distribuție se vor monta 29 buc hidranți exteriori de incendiu, de tip subteran, DN80.

Pe traseul rețelelor de distribuție se vor realiza subtraversări de cursuri de apă.

***OBIECTUL 5 – STAŢIE DE POMPARE APĂ POTABILĂ***

Pentru realizarea presiunii necesare atât la hidranţii de incendiu cât şi la consumatori, pentru zona de sud vest a localităţii se va realiza o staţie de pompare apă potabilă.

Clădirea staţiei de pompare se va executa semîngropat, infrastructură formată din radier si elevație din beton cu armatură si suprastructură din cărămidă cu planșeu de beton armat, iar funcţionarea normală se va face automatizat.

Echipamente aferente stației de pompare:

În interiorul staţiei de pompare va fi amplasat un grup de pompare compus din doua pompe, având pe aspiraţia fiecărei pompe robineţi de izolare iar pe colectorul de aspiraţie un senzor de lipsă apă pe aspiraţie; pe refularea fiecărei pompe se vor amplasa clapeţi de sens şi robineţi de izolare. Se va monta de asemenea un vas de expansiune cu un volum total de 500 litri in interiorul staţiei.

Modul de funcţionare al pompelor este una în funcţionarea normală şi o pompă de rezervă (1A+1R), care va avea următoarele caracteristici: Q = 2,00 l/s, H = 50 mCA, P = 2.20 kW.

Accesul la stația de pompare se va realiza din drumul judeţean DJ 105G.

***OBIECTUL 6 – BRANȘAMENTE INDIVIDUALE***

Pentru toți consumatorii din localitate se vor realiza branșamente individuale. S-a prevăzut realizarea unui număr total de 300 bucăți branșamente individuale.

Branșamentul la rețeaua de apă potabilă va fi realizat din:

* piesă de branșare pe conducta de distribuție, din PEID, cu montare pe diametrul Dn110 sau Dn 63 și ieșire pe diametrul Dn25;
* conductă Dn25, PEID, PN10, cu lungime variabilă, ce face legătura între conducta de distribuție și căminul de branșament;
* cămin de branșament prevăzut cu apometru și doi robinete de izolare, prevăzut cu izolație termică și capac din fontă sau materiale compozite, montat pe placa din beton. Legătura de la căminul de branșament la rețeaua interioară a consumatorilor se va realiza pe cheltuiala fiecărui abonat. Diametrul exterior al căminului de branșament va fi Dn500 și înălțimea H = 1,2m.

**2. ÎNFIINȚARE REȚEA DE CANALIZARE MENAJERĂ**

Se propune înfiinţarea sistemului de canalizare menajeră alcătuit din:

1. Racorduri individuale (cu cămine de racord sau ministații de pompare individuale);
2. Reţea de canalizare menajeră mixtă: gravitațională și sub presiune;
3. Staţii de pompare ape uzate (5 buc);
4. Conducte de refulare;
5. Staţie de epurare (SE).

***OBIECTUL 1*** *–* ***RACORDURI INDIVIDUALE***

Pentru toți consumatorii din localitate Rau Sadului se vor realiza racorduri individuale. S-a propus realizarea unui număr total de **300 de racorduri**, cu o lungime medie de 7 m, **din care 250 bucăți se vor realiza cu cămin de racord individual** pentru situațiile în care racordarea consumatorilor la colectorul stradal se poate realiza pentru un transfer gravitațional al apelor uzate **și 50 bucăți se vor realiza cu microstații de pompare individuale,** pentru situațiile în care transportul gravitațional al apelor uzate de la consumatori către colectoarele stradale nu este posibil**.**

Racordul cu regim de curgere gravitațional către rețeaua de canalizare stradală se va realiza **cu cămin de racord** și cuprinde:

* piesă de racord pe colectorul stradal, din PVC, cu montare pe diametrul Dn 250 mm și ieșire pe diametrul Dn 160 mm;
* conductă Dn 160 mm, PVC, SN8, cu lungime variabilă, ce face legătura între colectorul stradal și căminul de racord;
* cămin de racord cu capac din fontă sau materiale compozite, montat pe placă din beton. Legătura de la căminul de racord la rețeaua interioară a consumatorilor se va realiza pe cheltuiala fiecărui abonat. Diametrul căminului de racord va fi Dn 400 mm și înălțimea H=1,2 m.

Racordul la rețeaua de canalizare **cu microstatie de pompare individuala** va fi realizat din:

* teu de racord pe colectorul stradal, din PEID, cu montare pe diametrul Dn 110 mm și ieșire pe diametrul Dn 50 mm;
* conductă Dn 50 mm, PEID cu lungime variabilă, ce face legătura între colectorul stradal și microstatia de pompare;
* Microstatie de pompare individuala din PEID prevazuta cu electropompa submersibila cu tocator, clapet de sens si senzor de nivel hidrostatic. Legătura de la căminul microstației de pompare la rețeaua interioară a consumatorilor se va realiza pe cheltuiala fiecărui abonat. Diametrul exterior al căminului microstatiei va fi Dn 830 mm, baza Dn 1000mm și înălțimea H = 1,8 m.
* Microstatia de pompare este prevazuta cu capac si functie de amplasamentul acesteia va fi carosabil sau necarosabil la montaj in spatiu verde.

***OBIECTUL 2*** *–* ***REȚEA DE CANALIZARE MENAJERĂ***

Reteaua de canalizare menajeră pentru localitatea Rau Sadului va fi de tip mixt, formată din colectoare gravitaționale și colectoare sub presiune.

Conductele pentru reţeaua de canalizare gravitațională vor fi realizate din tuburi PVC SN 8 Dn 250 mm.

Lungimea rețelei de canalizare din colectoare cu regim de curgere gravitațională pentru localitatea Râu Sadului este **L= 16440 m.**

Conductele pentru reţeaua de canalizare sub presiune vor fi realizate din tuburi PEID Dn 110 mm. Lungimea rețelei de canalizare sub presiune pentru localitatea Râu Sadului este **L= 600 m.**

Pe traseul rețelei de canalizare cu regim de curgere gravitațional sau sub presiune se vor executa subtraversări de curs de apă cu lungimea de 502 m și subtraversări de drum județean (DJ 105G) cu lungimea de 32,5 m. Subtraversarea de curs de apă se va executa la o adancime de 90 cm de talvegul cursului de apă sau la 1,50m față de axul drumului județean și se va proteja într-un tub metalic din OL Dn 400mm.

Pe traseul conductei de canalizare gravitaționale au fost prevăzute **563 cămine de vizitare** din tuburi prefabicate din beton având diametrul 1000 mm. Căminele de vizitare vor fi prevăzute cu piesă tronconică, şi vor fi acoperite cu capace carosabile din fonta, prevăzute cu sistem antiefracţie.

***OBIECTUL 3 – STATII DE POMPARE APE UZATE***

Pentru dirijarea apelor uzate menajere în zonele unde nu a fost posibil transportul gravitațional, a fost necesară amplasarea a 5 stații de pompare ape uzate pe rețeaua de canalizare menajeră.

Caracteristicile stațiilor de pompare sunt următoarele:

***Stație de pompare - SP1***

* Material: elemente prefabricate din beton armat;
* Diametru interior stație: 1.50m;
* Inălțime stație: 3,95 m;
* Număr pompe: 1A+1R;
* Debit pompa: 2.00mc/h;
* Hpompare: 6.00m;
* Racord electric 400V: 1bucata conform ATR;
* Instalații electrice compuse din :TD, Grup de măsură, priza de pământ;
* Cameră grătar manual **CG1**, 1,90 m x 1,20 m, cu deschiderea dintre bare de 30 mm: montaj amonte de stația de pompare, vană cuțit Dn250 mm pe intrare;
* Cămin de vane aferent **SP1**, 2,10 m x 1,40 m, capac carosabil clasa D400 ce adăpostește instalațiile hidromecanice ale stației de pompare.

***Stație de pompare – SP2***

* Material: elemente prefabricate din beton armat;
* Diametru interior: 1.50m;
* Inălțime: 6.20m;
* Număr pompe: 1A+1R;
* Debit pompa: 11mc/h;
* Hpompare: 10.00m;
* Racord electric 400V: 1bucata conform ATR;
* Instalații electrice compuse din :TD, Grup de măsură, priza de pământ;
* Cameră grătar manual **CG2**, 1,90 m x 1,20 m, cu deschiderea dintre bare de 30 mm: montaj amonte de stația de pompare, vană cuțit Dn250 mm pe intrare;
* Cămin de vane aferent **SP2**, 2,10 m x 1,40 m, capac carosabil clasa D400 ce adăpostește instalațiile hidromecanice ale stației de pompare.

***Statie de pompare – SP3***

* Material: elemente prefabricate din beton armat;
* Diametru interior: 1.50m;
* Inălțime: 4.20m;
* Număr pompe: 1A+1R;
* Debit pompa: 2.00mc/h;
* Hpompare: 10.00m;
* Racord electric 400V: 1bucata conform ATR;
* Instalații electrice compuse din :TD, Grup de măsură, priza de pământ;
* Cameră grătar manual **CG3**, 1,90 m x 1,20 m, cu deschiderea dintre bare de 30 mm: montaj amonte de stația de pompare, vană cuțit Dn250 mm pe intrare;
* Cămin de vane aferent **SP3**, 2,10 m x 1,40 m, capac carosabil clasa D400 ce adăpostește instalațiile hidromecanice ale stației de pompare.

***Statie de pompare – SP4***

* Material: elemente prefabricate din beton armat;
* Diametru interior: 1.50m;
* Inălțime: 4.75m;
* Număr pompe: 1A+1R;
* Debit pompa: 7mc/h;
* Hpompare: 6.00m;
* Racord electric 400V: 1bucata conform ATR;
* Instalații electrice compuse din :TD, Grup de măsură, priza de pământ;
* Cameră grătar manual **CG4**, 1,90 m x 1,20 m, cu deschiderea dintre bare de 30 mm: montaj amonte de stația de pompare, vană cuțit Dn250 mm pe intrare;
* Cămin de vane aferent **SP4**, 2,10 m x 1,40 m, capac carosabil clasa D400 ce adăpostește instalațiile hidromecanice ale stației de pompare.

***Statie de pompare – SP5***

* Material: elemente prefabricate din beton armat;
* Diametru interior: 1.50m;
* Inălțime: 3.75m;
* Număr pompe: 1A+1R;
* Debit pompa: 2.00mc/h;
* Hpompare: 6.00m;
* Racord electric 400V: 1bucata conform ATR;
* Instalații electrice compuse din :TD, Grup de măsură, priza de pământ;
* Cameră grătar manual **CG5**, 1,90 m x 1,20 m, cu deschiderea dintre bare de 30 mm: montaj amonte de stația de pompare, vană cuțit Dn250 mm pe intrare;
* Cămin de vane aferent **SP5**, 2,10 m x 1,40 m, capac carosabil clasa D400 ce adăpostește instalațiile hidromecanice ale stației de pompare.

Stațiile de pompare vor fi prevăzute cu împrejmuire și poartă de acces în cazul în care amplasamentul permite acest lucru. Împrejmuirea în cazul stațiilor de pompare care se vor amplasa în afara spațiului carosabil se va realiza cu panouri bordurate fixate pe stâlpi metalici, înglobaţi în fundaţii de beton simplu. Accesul în incintă se va efectua prin intermediul unei porți duble cu lățime de 3.00m, ce permite atât accesul auto cat si accesul personalului de exploatare şi întreţinere.

***OBIECTUL 4 – CONDUCTE DE REFULARE***

Transportul apelor uzate de la stațiile de pompare către căminele de vizitare amplasate la o cotă superioară se va face prin intermediul conductelor de refulare având următoarele caracteristici:

* refulare SP1, L=55 m, PEID Dn 110mm, PN10;
* refulare SP2, L=285 m, PEID Dn 110 mm, PN10;
* refulare SP3, L=330 m, PEID Dn 110 mm PN10;
* refulare SP4, L=90 m, PEID Dn 110 mm, PN10;
* refulare SP5, L=65 m, PEID Dn 110 mm, PN10.

Subtraversările atât de curs apă cât si drum judeţean însumează 132 m de protecţii conducte din care: 17 m protecţii OL pentru DJ 105G, şi 115 m protecţii de polietilenă de înaltă densitate, PN10 pentru subtraversări curs de apă, ambele protecții având diametrul cu 100mm mai mare decât diametrul conductei de refulare.

***OBIECTUL 5 – STAȚIA DE EPURARE***

Pentru corectarea calităţii apelor uzate provenite din localitatea Râu Sadului, înainte de deversarea în emisar, este propusă execuţia unei staţii noi de epurare amplasată în nord estul localității Râu Sadului.

Stația de epurare mecano-biologica este proiectata pentru epurarea tuturor tipurilor de ape uzate orășenești iar principiul biologic are la baza epurarea cu biomasa in suspensie, aerata cu bule fine. Stația de epurare este echipata si cu sistem pentru precipitarea fosforului.

***Date tehnice:***

* Capacitate: Q u zi med = 98.99 m3/zi, Q u zi max = 128.69 m3/zi
* Sursa de energie electrica : 400 V
* Funcţionare: automată
* Parametrii de evacuare: conform NTPA 001/2002
* Materiale: bazin din beton + echipamente inox

***Caracteristicile influentului in statia de epurare :*** Incarcare organica : CBO5 = 300 mg/l, CCO-Cr = 500 mg/l, Suspensii = 350 mg/l.

Parametrii de intrare a apei uzate in statia de epurare: conf. NTPA 002.

***Elemente de măsura și control***

Controlul pompelor din stația de pompare se realizează automat cu ajutorul unui sistem flotor.

Controlul echipamentului integrat de sitare-deznisipare se realizează complet automat.

Controlul aerării stației de epurare se realizează automat cu ajutorul unei sonde de oxigen ce reglează ciclurile pornit/oprit ale suflantelor funcție de concentrația oxigenului din reacatorul biologic.

Debitul de apă uzată menajeră influent în stația de epurare va fi monitorizat cu ajutorul unui debitmetru inductiv.

Eliminarea nămolului în exces din îngroșătorul de nămol se va face în mod automat, cu ajutorul unei sonde de suspensii.

Spuma de la suprafața decantorului secundar și grăsimile de la suprafața cilindrului de liniștire se elimină în mod automat.

***Caracteristicile efluentul la ieșirea din stația de epurare***

Calitatea apei uzate atinsă după epurare permite acesteia să fie deversată într-un emisar natural conform normativelor in vigoare. Eficiența acestor stații de epurare este proiectată să atingă valori de **90-98 %,** datorită tehnologiei cu biomasa în suspensie, recirculare și stabilizarea nămolului. Dacă valorile încărcărilor (hidraulice și organice) ale apei uzate se încadrează în valorile proiectate (valorile parametrilor caractersitici apelor uzate menajere din NTPA 002), parametrii apei epurate sunt: CBO5 = 25 mg/l, CCOCr = 125 mg/l, Suspensii= 60 mg/l

Parametrii la ieșirea din stația de epurare: conf. NTPA 001

**Construcţia staţiei de epurare**

Echipamentele tehnologice sunt montate în bazin de beton, înălțimea coloanei de apă fiind de 4.500 mm. Grosimile pereților și radierului bazinului de beton vor fi stabilite de beneficiar, în funcție de condițiile hidro-geologice ale solului din zona realizării bazinului.

Sistemul este alcătuit din următoarele componente: Stație de pompare echipata cu grătar rar acționat manual; Pre-epurarea mecanică fină realizată cu echipament integrat de sitare-deznisipare; Zonă anoxică pentru denitrificare; Compartiment de aerare; Sistem de aerare cu bule fine in bazinul de oxidare-nitrificare; Sistem de aerare cu bule medii in depozitul de nămol; Echipament pentru reducerea fosforului; Decantor secundar; Echipament pentru îndepărtarea spumei de la suprafața decantorului secundar și a grăsimilor de la suprafața cilindrului de liniștire; Sistem recirculare nămol; Ingrosător de nămol; Suflante de aer; Sonda de oxigen; Sonda de suspensii; Automatizare; Pasarela + balustrada interna stației de epurare; Echipamente depozit de nămol; Instalație pentru deshidratarea nămolului; Debitmetru inductiv; Dezinfecție efluent cu hipoclorit de sodiu.

***Stație pompare apa epurata - SPSE***

Intrucât efluentul stației de epurare nu poate fi deversat în râul Sadu deoarece amplasamentul stației de epurare este amonte de barajul de acumulare pe râul Sadu ce asigura sursa de apa pentru municipiul Sibiu, deversarea efuentului se va realiza aval de barajul de acumulare prin intermediul stației de pompare SPSE si conductei de refulare aferente acesteia, L= 895 m. Descărcarea conductei de refulare a stației de pompare efluent se va realiza în emisar prin intermediul unei guri de vărsare din beton monolit.

Pe traseul conductei de refulare se vor executa cămine de curățare în punctele joase și cămine de aerisire în punctele înalte.

***Asigurarea utilităților***

Alimentarea cu apă a stației de epurare se va realiza din viitoarea rețea de apă potabilă a localității. Va fi prevăzut un cămin de apometru pentru stația de epurare complet echipat.

În imediata apropiere a stației de epurare se va monta și un hidrant pentru incendiu Dn80 mm subteran.

Alimentarea cu energie electrică a stației de epurare se va realiza din rețeaua localității.

Amplasamentul stației de epurare va fi împrejmuit. Împrejmuirea în cazul stației de epurare se va realiza cu panouri bordurate fixate pe stâlpi metalici, înglobaţi în fundaţii de beton simplu. Accesul în incintă se va efectua prin intermediul unei porți duble cu lățime de 4.00m, ce permite atât accesul auto cât și accesul personalului de exploatare şi întreţinere.

***By-pass stație de epurare***

Pentru ocolirea stației de epurare, se va realiza un cămin de by-pass pe conducta de refulare a stației de pompare SP-influent aferenta stației de epurare, in care vor fi montate 3 vane cutit Dn 150mm. Din căminul de by-pass evacuarea se va realiza în căminul propus C2. Căminul de by-pass va avea dimensiunile in plan de 2,00x1,50 m si se va executa din beton C16/20 armat cu radier de 30cm, pereți de 20cm si placa carosabila cu grosimea de 20cm prevăzută cu capac carosabil clasa D40. Pentru monitorizare debitului by-passat se va monta un debitmetru.

***Evacuare ape epurate***

Evacuarea apelor epurate se va face din stația de epurare prin intermediul conductelor de PVC Dn 250mm și a căminului din beton Dn 1000mm (C2). Din căminul C2 apele epurare intră în stația de pompare SPe și sunt transportate sub presiune aval de barajul de acumulare existent pe râul Sadu care reprezintă sursa de apă brută a localităților Cisnădie, Cisnădioara, Rășinari și municipiul Sibiu. La intersecția dintre conducta de refulare a SPe si cursul râului Sadu se va amenaja o gura de descărcare din beton.

**Caracteristici tehnice şi parametrii specifici rezultați în urma lucrărilor hidroedilitare**

|  |  |
| --- | --- |
| Modernizare captare existentă  | 1 buc  |
| Modernizare stație de tratare existentă  | 1 buc  |
| Rezervor metalic de înmagazinare  | V=150 mc  |
| Lungime extindere rețea distribuție apă potabilă PEID Dn 110mm, Dn 63mm  | L=15395 m  |
| Stație de pompare apă potabilă  | 1 buc  |
| Cămine branșament PE Dn 500mm  | 300 buc  |
| Cămine racord Dn 400mm  | 300 buc  |
| Lungime racorduri la rețeaua de canalizare PVC Dn 160mm  | 2100 m  |
| Lungime rețea de canalizare PVC Dn 250 mm  | 16440 m  |
| Lungime rețea de canalizare PEID Dn 110 mm  | 600 m  |
| Cămine de vizitare  | 563 buc  |
| Stații de pompare ape uzate  | 5 buc  |
| Lungime conducte de refulare PEID Dn 110mm  | 825 m  |
| Stație de epurare mecano-biologică  | 1 buc  |

Pentru acest proiect a fost emisă autorizația de gospodărire a apelor nr. SB 04/15.01.2024 emisă de Sistemul de Gospodărire a Apelor Sibiu, Administrație Bazinală de apă Olt, Administrația Națională Apele Române.

Toate suprafeţele de teren afectate de lucrările de săpătură vor fi aduse la starea iniţială, inclusiv a stratului de asfalt existent.

Lucrările provizorii necesare organizării de șantier constau în amenajarea unui teren stabilit de comun acord cu societatea contractantă. Pe acesta se va săpa (excava) și nivela terenul natural, se va executa o platformă de piatră spartă, stratul de piatra având grosimea de 25 cm, ce va fi împrejmuită cu panouri de sârmă fixate pe stâlpi. Accesul în incinta se va face printr-o poartă metalică, atât pentru personal, cât și pentru utilaje și autovehicule.

La terminarea lucrărilor se vor demonta toate lucrările de organizare da șantier. Resturile rămase vor fi transportate și depozitate în locuri dinainte stabilite sau indicate de beneficiar și se va curăța terenul din zonă.

**b) cumularea cu alte proiecte –** Infrastructura existentă de alimentare cu apă: în prezent, localitatea Râu Sadului este alimentată în proporție de 90%, cu apă brută livrată către populație în aceleași condiții în care este extrasă din surse, din captări improvizate în toate cătunele care constituie localitatea, restul de 10% este alimentată din stația de tratare realizată în cadrul investiției derulate începând cu anul 2012 ce a avut ca obiect captarea apei brute din pârâul Manc, tratarea și înmagazinarea acesteia în vederea distribuției către locuitorii localității.

În ceea ce privește canalizarea apelor uzate menajere, localitatea nu dispune în prezent de rețea de canalizare sau stație de epurare a apelor uzate.

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate**

Conform memoriului de prezentare, soluţia tehnică propusă asigură:

* utilizarea de materii prime şi materiale de construcţie nepericuloase, care se depozitează şi manipulează uşor fără a determina nici un fel de noxe în factorii de mediu;
* întreaga gamă de materiale ce urmează a se utiliza va avea certificate de calitate în concordanţă cu normele europene sau româneşti, în vigoare la această dată;
* aprovizionarea, depozitarea şi manipularea materialelor se va face conform prevederilor în vigoare;
* tehnologiile şi echipamentele ce se vor utiliza sunt nepoluante, sunt uşor de aplicat (tehnologiile) şi uşor de manevrat (echipamentele) şi nu contribuie la poluarea mediului;
* deşeurile rezultate se pot colecta uşor şi nu sunt periculoase (material de umplutură, betoane, piatra, mortare, etc).

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:**

În ceea ce privește i*mpactul schimbărilor climatice asupra sistemelor de alimentare cu apă și canalizare*, au fost identificate 2 aspecte majore, conform celor expuse în memoriul de prezentare:

* iernile mai calde și mai scurte conduc la scăderea volumului de zăpadă sezonieră și la topirea timpurie a zăpezii în ritm crescut;
* verile cu temperaturi extreme și secetoase generează reducerea cantitativă și calitativă a resurselor de apă și creșterea cererii de apă;

Excesul de apă (inundații) are ca efect creșterea rapidă a cantității suspensiilor în sursa de apă, cu consecințe asupra procesului de tratare; de asemenea apar probleme datorită lipsei capacității de preluare a rețelei de canalizare, precum și afectarea procesului de epurare.

*Creșterea nivelului de risc ca urmare a vulnerabilității proiectului, asociat schimbărilor climatice conduce la următoarele efecte:*

* în sistemele de alimentare cu apă: afectarea nivelului de calitate, creșterea incidenței îmbolnăvirilor, costuri de operare neprevăzute
* în sistemele de canalizare/epurare: inundarea proprietăților, creșterea concentrațiilor poluanților, acumularea gazelor rezultate din fermentare în conducte, influența ploilor de scurtă durată cu intensitate mare

*Măsuri de adaptare la folosințele de apă (utilizatori)*

* utilizarea mai eficientă și conservarea apei prin reabilitarea instalațiilor de transport și distribuție și modificări tehnologice (promovarea tehnologiilor cu consum redus de apă)
* modificarea stilului de viață al oamenilor (reducerea cerințelor de apă, utilizarea pentru anumite activități a apei recirculate)
* creșterea gradului de recirculare a apei pentru nevoi industriale
* elaborarea și implementarea unor sisteme de prețuri și tarife la apă în funcție de folosință, de sezon și resursa disponibilă

*Măsuri pentru reducerea riscului și adaptarea la efectele schimbărilor climatice pentru sistemele de alimentare cu apă și canalizare:*

* crearea de surse de siguranță alternative pentru cazuri extreme (în straturi de profunzime 150-300 m),
* dezvoltarea unor capacități de înmagazinare a apei potabile (acoperirea necesarului pentru 1-2 zile);
* sectorizarea rețelelor de distribuție pe elemente componente;
* reducerea pierderilor în rețelele de distribuție (de la 50% în prezent la 20% în 2025)
* atragerea utilizatorilor în eforturile de economisire a apei prin sisteme educaționale;
* introducerea tehnologiilor performante în procesele tehnologice pentru producția de apă potabilă și epurarea apelor uzate;
* reutilizarea apelor epurate și transformarea acestora într-o importantă sursă pentru acoperirea necesarului industrial și public, având calitatea non-potabilă;
* informatizarea și conducerea automată a sistemelor;
* introducerea planurilor de management de risc (implicarea tuturor factorilor interesați-consumatori, operatori, autorități);
* introducerea unor mecanisme economice stimulative pentru economisirea apei, precum și măsuri coercitive pentru depățirea consumului specific de apă, la toate tipurile de utilizatori;
* elaborarea de norme cadru pe baza cărora să se elaboreze planurile de management de risc pentru fiecare sistem;
* asigurarea finanțării pentru implementarea planurilor de siguranță la marile aglomerații urbane (peste 100.000 loc)
* pregătirea de studii și cercetări aprofundate pentru realizarea tehnologiilor necesare reutilizării integrale a apelor;
* elaborarea planurilor integrate pe bazine (alocarea resursei, utilizarea apei, starea restituției);
* elaborarea unor studii alternative în cadrul serviciilor de alimentare cu apă și canalizare (aducțiuni, interconectări) și întărirea platformei tehnologice.

În cadrul programelor de investiții trebuie asigurate:

* surse strategice de rezervă;
* lucrări care să diminueze riscul asigurării cantității și calității apei livrate;
* sisteme și soluții care să reducă la jumătate pierderile (tehnologice și în rețea);
* tarife sociale, stimulative și coercitive.

**g) riscurile pentru sănătatea umană:** conform Notificării Asistență de Specialitate de Sănătate Publică nr. 612/07.09.2023, emisă de Direcția de Sănătate Publică a Județului Sibiu, soluțiile propuse prin proiect sunt în conformitate cu normele de igienă și sănătate publică cu respectarea cerințelor și recomandărilor formulate în notificarea de asistență de specialitate nr. 197/27.03.2023.

**2. Amplasarea proiectelor:**

**a) utilizarea actuală și aprobată a terenurilor:** amplasamentul proiectului este situat în intravilanul și extravilanul orașului Cisnădie și comunei Râu Sadului, satul Râu Sadului, județul Sibiu, conform certificatului de urbanism eliberat de Consiliul Județean Sibiu.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** siturile NATURA 2000 ROSPA0043 Frumoasa și ROSAC0085 Frumoasa;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: siturile NATURA 2000 ROSPA0043 Frumoasa și ROSAC0085 Frumoasa;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact negativ nesemnificativ, manifestat local, temporar și reversibil asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** Impactul asupra mediului va fi în general redus, de mică intensitate și reversibil, ținând seama de specificul proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în siturile NATURA 2000 ROSPA0043 Frumoasa și ROSAC0085 Frumoasa;
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că nu este necesară parcurgerea următoarelor etape ale evaluării adecvate; impactul proiectului asupra ariei naturale protejate nu este posibil să fie semnificativ;
* pentru proiect a fost obținut avizul favorabil nr. xx/ST-SB din xx.xx.2024, emis de Agenţia Naţională pentru Arii Naturale Protejate – Serviciul Teritorial Sibiu.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* pentru realizarea investiției a fost emis avizul de gospodărire a apelor nr. 04 din 15.01.2024 de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* *la începerea lucrărilor, titularul are obligația de a deține contracte valabile, încheiate cu societăți specializate pentru valorificarea/eliminarea deșeurilor rezultate;*
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* titularul are obligaţia de a urmări modul de respectare a legislaţiei de mediu în vigoare, pe toată perioada de execuţie a lucrărilor şi să ia toate măsurile necesare pentru a nu se produce poluarea factorilor de mediu.
* respectarea condiţiilor de realizare a proiectului în conformitate cu avizul de gospodărirea a apelor nr. 04 din 15.01.2024 de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române:
* se va institui și împrejmui zona de protecție sanitară, în conformitate cu prevederile H.G.R. nr. 930/2005 pentru aprobarea Normelor speciale privind caracterul și mărimea zonelor de protecție sanitară și hidrogeologică pentru sursa de alimentare cu apă pentru potabilizare;
* la autorizarea folosinței se va ține seama și de prevederile legale privind obligativitatea montării de aparate sau instalații de măsurare a debitelor și volumelor de apă prelevate sau evacuate
* punerea în funcțiune a folosinței se va face numai în baza autorizației de gospodărire a apelor obținută în condițiile prevăzute de lege.
* se vor respecta condiţiile de realizare a proiectului în conformitate cu avizul nr. xx/ST-SB din xx.xx.2024, emis de Agenţia Naţională pentru Arii Naturale Protejate, Serviciul Teritorial Sibiu:
* se vor respecta toate măsurile necesare menţinerii stării de conservare favorabilă a speciilor pentru care au fost declarată arie naturală protejată, propuse în memoriul de prezentare;
* se va restrânge la minim suprafața ocupată de organizarea de șantier;
* titularul are obligaţia ca în cazul producerii accidentelor de orice fel să notifice Agenția Naţională pentru Arii Naturale Protejate în termen de maxim 24 ore şi să întreprindă toate măsurile necesare pentru eliminarea cauzelor şi limitarea consecinţelor negative.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 13 (treisprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**